open-index/open-wikipedia-markdown huggingface dataset:
Dodge Intrepid

**Dodge Intrepid** buvo didelės klasės priekiniais ratais varomas 4-durų sedanas. Automobilis buvo mechaniškai susįjas su Chrysler Concorde, Chrysler LHS, Chrysler New Yorker, Eagle Vision ir Chrysler 300M sedanais. Intrepid, Concorde ir Vision buvo gaminami ant tos pačios Chrysler LH platformos. Kanadoje jis buvo pardavinėjamas kaip **Chrysler Interpid**. Automobilis pakeitė Dodge Dynasty ir Chrysler Monaco, kurie buvo didžiausi Dodge automobiliai.
Tridyglė gledičija

**Tridyglė gledičija** (*Gleditsia triacanthos*) – pupinių (*Fabaceae*) šeimos gledičijų (*Gleditsia*) genties augalų rūšis.

Daugiausia sutinkama drėgnuose upių slėnių dirvožemiuose nuo Pietų Dakotos pietryčių iki Naujojo Orleano ir centrinio Teksaso, rytuose – iki vidurio Pensilvanijos.

## [[Morfologija (biologija)|Augalų morfologija]]
Iki 40 m aukščio medis. Gyvena iki 120 metų.

Turi stambius trišakius, apie 6-10 cm ilgio dyglius ant stiebo ir šakų. Manoma, kad spygliai galėjo išsivystyti augalui stengiantis apsiginti nuo dabar jau išnykusių didelių gyvūnų.

Lapai poriškai plunksniški, 1,5–2,5 cm ilgio, ryškiai žalios spalvos. Rudenį pageltonuoja.

Žiedai sukrauti kekėse. Vėlyvą pavasarį pražysta kvapniais kreminės spalvos žiedais. 

Vaisius yra plokščia ankštis, subręstanti tarp rugsėjo ir spalio mėn. Ankštys paprastai būna 30-45 cm ilgio.

Ėsdami, kartu su ekskrementais, sėklas paskleidžia atrajojantys žolėdžiai galvijai.

## Mityba
Augalo ankštyse ir sėklose yra vitamino C.

Sėklos valgomos, jas vartojo Indėnai. Tinkamos alaus gamybai.

## [[Dekoratyviniai augalai]]
Į Europą įvežti kaip dekoratyviniai augalai, nors kai kuriose pietų Europos vietose auga gamtoje.

Kaip dekoratyviniai augalai auginami ir Lietuvoje.


Image:Gleditsia triacanthos01.JPEG
Image:Gleditschia-triacanthos-espinas.jpg
Image:Gleditsia triacanthos 20050730 738.jpg
NS Sovetskij Sojuz

**NS Sovetskij Sojuz** (, ) – ketvirtas Tarybų Sąjungos Arktika klasės atominis ledlaužis.

Į vandenį nuleistas 1989 m. Sankt Peterburgo Baltijos laivų statykloje.

Laivo eksploatacija nutraukta 2014 m.

2016 m. sausį buvo pranešta, kad ledlaužis bus paverstas vadovavimo laivu. Tačiau vėliau to buvo atsisakyta ir laivas atiduotas į metalo laužą.

## Šaltiniai
El Espinalis

**El Espinalis** () – miestas Kolumbijoje, Tolimos departamente, 160 km į pietvakarius nuo Bogotos, 323 m aukštyje, prie Magdalenos, Luisos ir Koeljo upių.

Žemdirbystės centras. Auginami ryžiai, medvilnė, sorgai, soja, kukurūzai, tabakas.

## Šaltiniai
Daukša

**Daukša** − lietuviška vyriškos giminės pavardė.

Šios pavardės moteriškosios giminės formos yra: Daukšienė (ištekėjusi moteris) ir Daukšaitė (mergautinė pavardė).

Pavardę turi šie garsesni asmenys:

; Daukša
* Antanas Daukša – ekonomistas;
* Audrius Daukša – politikas;
* Česlovas Daukša – krepšininkas, Europos čempionas;
* Edvardas Jokūbas Daukša – poetas;
* Kazimieras Daukša – kunigas, spaudos platintojas;
* Kazimieras Kristupas Daukša – kalbininkas, mokytojas;
* Kazys Daukša – gydytojas, habilituotas biomedicinos mokslų daktaras;
* Mikalojus Daukša – kunigas, humanistas, kontrreformacijos veikėjas;
* Vacys Daukša – politikas;
* Vladislovas Daukša – mokyklinių dramų autorius, panegirikų eiliuotojas;
* Vladas Daukša – vargonininkas, chorvedys, dainininkas, kompozitorius.

; Daukšienė
* Rasa Daukšienė-Rimkutė – audėja, tekstilininkė, tautodailininkė.

; Daukšaitė
* Irena Teresė Daukšaitė-Guobienė – grafikė, dizainerė
Lerida (Kolumbija)

**Lerida** () – miestas Kolumbijoje, Tolimos departamente, 327 m aukštyje.

Miestas įkurtas 1777 m.

## Šaltiniai
NS Sibir

**NS Sibir** (, ) – antras Tarybų Sąjungos Arktika klasės atominis ledlaužis.

Į vandenį nuleistas 1977 m. Sankt Peterburgo Baltijos laivų statykloje, o eksploatuoti pradėtas 1978 m.

Atšauktas iš tarnybos 1992 m., o 2012 m. buvo pranešta, jog švartavosi Murmanske ir laukia, kol bus priduotas į metalo laužą.

## Šaltiniai
Kreiseris

**Kreiseris** – karo laivų tipas. Istoriškai laikomas mažiausiu laivu, galinčiu vykdyti savarankiškas operacijas. Pirmą kartą istorijoje paminėtas XVII a. Nyderlanduose.

Šiuolaikiniuose karuose beveik visos kreiserio funkcijos susilieja su eskadriniu minininku (karo laivas, reikalaujantis išorinio palaikymo ir negalintis vykdyti savarankiškų užduočių).

## Taip pat skaityti
* Šarvuotadenis kreiseris
* Žvalgybinis kreiseris
* Lėktuvnešinis kreiseris
* Pagalbinis kreiseris
Geltonoji vilsonija

**Geltonoji vilsonija**  (*Wilsonia citrina*) – amerikinių devynbalsių (*Parulidae*) šeimos paukštis.

Veisiasi Šiaurės Amerikos rytinėje dalyje. Žiemoja Centrinėje Amerikoje ir Vest Indijoje, kartais aptinkamas ir Vakarų Europoje.

Lizdą suka žemuose krūmuose. Deda 3-5 kiaušinius į puodelio formos lizdą. Minta vabzdžiais.
Eskadrinis minininkas

**Eskadriniu minininku** pradžioje vadinti nedideli ir greiti kariniai laivai, skirti gintis nuo torpedinių laivų – torpedinių katerių ir minininkų. Šiuo metu tai greitaeigių, manevringų karo laivų klasė. Šie laivai yra ginkluoti torpedomis, pabūklais, jūrų minomis ir raketomis. Skirtas kovai su povandeniniais laivais, lėktuvais, raketomis, kitais karo laivais, kitų laivų apsaugai. Eskadriniai minininkai taip pat naudojami žvalgybos, patruliavimo tikslams, minų užtvaroms statyti ir palaikyti desantą ugnimi. Tai mažiausias karinis laivas, kurį galima naudoti įvairioms užduotims, tačiau galintis atlikti karines užduotis ir savarankiškai be papildomo palaikymo.

Iki XX a. vidurio sekanti stambesnė karo laivų klasė buvo eskadrinių minininkų lyderiai, dar stambesnė – lengvieji kreiseriai. Dabar stambesni yra kreiseriai.

## Aprašymas
Iki Antrojo pasaulinio karo šie laivai buvo lengvi, nepritaikyti ilgiems okeaniniams plaukiojimams. Po karo tai jau visiškai nepriklausomi laivai, galintys savarankiškai atlikti karines užduotis. Išaugo jų tonažas, taip pat svarba ypač po to, kai pasaulio valstybės iš dalies atsisakė kreiserių ir linijinių kreiserių (XX a. vidurys).

## Istorinė raida
Pirmieji eskadriniai minininkai atsirado Anglijoje ir Japonijoje. Šios valstybės pirmosios pradėjo naudoti minininkus – mažus torpedomis ginkluotis laivus. Atsiradus minininkams atsirado būtinybė kovoti su jais. Pirmieji eskadriniai minininkai ir buvo dideli minininkai. Šie laivai atsirado XIX a. pabaigoje Anglijoje. Pirminė paskirtis – kovoti su priešo minininkais.

1881 m. buvo pastatytas torpedinis taraninis laivas „Polifemus“. Jo greitis buvo 18 mazgų ir galėjo kovoti su minininkais ir kitais laivais. Šis laivas buvo ginkluotas torpedomis ir taranu. Tačiau dėl savo mažos eigos ir pabūklų stygiaus buvo santykinai silpnas ginklas.

1884 m. laivas HMS „Swift“ jau turėjo šešis 47 mm pabūklus ir 3 torpedų aparatus. Nors nebuvo ypatingai greitas, bet turėjo reikiamą ginkluotę kovai su minininkais.

Pirmasis tikras eskadrinis minininkas galėtų būti laivas „Kotaka“. Šis laivas 1885 m. pastatytas Anglijoje Japonijos užsakymu. Jo ginkluotė – keturi 37 mm pabūklai ir 6 torpedų aparatai. Greitis – 19 mazgų, tonažas 203 t.

Po Japonijos panašų laivą užsakė ir Ispanija. Laivas gavo „Destructor“ vardą. Eskadrinis minininkas buvo ginkluotas vienu 90 mm, keturiais 57 mm ir dviem 37 mm pabūklais, o tonažas siekė 308 t.

Formaliai pirmasis eskadrinis minininkas buvo anglų laivas „Havock“, pastatytas 1892 m. Šio laivo greitis siekė 27 mazgus, ginkluotas vienu 76 mm, trimis 57 mm pabūklais ir trimis torpedų aparatais.

## Šaltiniai
Krūminė amorfa

**Krūminė amorfa** (*Amorpha fruticosa*) – pupinių (*Fabaceae*) šeimos amorfų (*Amorpha*) genties augalų rūšis.

Iki 4 m aukščio užaugantis krūmas. Lapai iki 30 cm ilgio, sudaryti iš 11-25 trumpakočių lapelių. Žiedai sutelkti tankiose kekėse. Žydi birželio – liepos mėn. Žiedus gausiai lanko bitės. Ankštys išlenktos, gelsvai rudos, su liaukutėmis. 

Lietuvoje tai vienintelė retai auginama dekoratyvinė rūšis.
Libanas (Kolumbija)

**Libanas** () – miestas Kolumbijoje, Tolimos departamente, 120 km nuo Ibagės, netoli Ruiso ugnikalnio, 1565 m aukštyje.

Verčiamasi žemdirbyste, gyvulininkyste, kasyba.

## Šaltiniai
Kanadinė vilsonija

**Kanadinė vilsonija**  (*Wilsonia canadensis*) – amerikinių devynbalsių (*Parulidae*) šeimos paukštis.

Kūnas iki 13 cm ilgio. Apatinė dalis geltona, viršutinė mėlynai pilka, kojos rausvos. Aplink akis geltonas žiedas. Snapas plonas, nusmailėjantis.

Veisiasi Kanadoje ir rytų JAV miškuose, netoli vandens. Lizdą suka ant žemės. Žiemoti skrenda į Pietų Amerikos šiaurinę dalį.

Gaudo vabzdžius.
Viljahermosa (Kolumbija)

**Viljahermosa** () – miestas Kolumbijoje, Tolimos departamente, kalnuose, į rytus nuo Manisaleso.

Svarbus kavos auginimo centras.

## Šaltiniai
Beljas

**Beljas** () – miestas Kolumbijoje, Antiokijos departamente, Aburos slėnyje, Medeljino priemiestis. Per Belją eina Medeljino–Barankabermechos geležinkelis.

Miestas įkurtas 1679 m., o miesto statusą gavo 1913 m. Svarbus pramoninis centras. Tekstilės, maisto, metalo apdirbimo pramonė. Kavamedžių, cukranendrių, javų, pupelių auginimo, galvijų veisimo regiono prekybos centras. Hidroelektrinė. Prie Beljo kasamas auksas ir sidabras.

## Šaltiniai

## Nuorodos
* Oficiali svetainė
Nykštukinė vilsonija

**Nykštukinė vilsonija**  (*Wilsonia pusilla*) – amerikinių devynbalsių (*Parulidae*) šeimos paukštis.

Veisiasi Šiaurės Amerikoje – Kanadoje, vakarinėje JAV dalyje. Žiemoja Centrinė Amerikoje.

Kūnas iki 12 cm ilgio. Nugarinė pusė žaliai ruda, pilvinė – geltona. Patino viršugalvis juodas.

Gyvena atvirose miškingose vietose su krūmu pomiškiu. Lizdas puodelio formos. Deda 4-6 kiaušinius.

Gaudo skraidančius vabzdžius.
Šv. Jeronimas

**Šventasis Jeronimas** (*Euzebijus Sofronijus Jeronimas*, , 347 m. Stridone, Dalmatija – 420 m. rugsėjo 30 d. Betliejuje) – krikščionių teologas, vienas iš Bažnyčios tėvų. Katalikų tradicijoje laikomas šventuoju (sakralinė diena rugsėjo 30 d.), stačiatikių – palaimintuoju (birželio 15 d.).

Jeronimas dažniausiai vaizduojamas su kitais trimis Bažnyčios tėvais – šv. Augustinu, šv. Ambrozijum ir popiežium Grigaliumi I, rašantis, atgailaujantis, kaip barzdotas atsiskyrėlis dykumoje. Jo atributai – liūtas ir kaukolė. Dalmatijos ir Liono, mokinių, mokytojų, mokslininkų, vertėjų, asketų, mokslo ir Biblijos draugijų globėjas.

## Gyvenimas
Romoje studijavo gramatiką, retoriką ir filosofiją. 366 m. pakrikštytas. Tapo griežtu asketu. Apie 373 m. pradėjęs piligriminę kelionę į Jeruzalę, ilgiau užtruko Antiochijoje (dab. Antakija), 375–378 m. kaip atsiskyrėlis gyveno dykumoje netoli Chalebo. Išmoko graikų ir hebrajų kalbas. 379 m. Antiochijoje įšventintas kunigu. 379–382 m. gyveno Konstantinopolyje, buvo Grigaliaus Nazianziečio mokiniu. Nuo 382 m. Romoje dirbo popiežiaus Damaso I sekretoriumi. Romoje subūrė asketų bendruomenę, kuriai priklausė daug kilmingų moterų. Jis net buvo apkaltintas dėl vienos moters, nepakėlusios asketinių apribojimų, mirties. Po Damaso I mirties Jeronimo kritikuojama dvasininkija privertė jį išvykti iš Romos. 

## Vertimai
Šventasis Jeronimas plačiai žinomas dėl savo Biblijos vertimo iš graikų ir hebrajų kalbų į lotynų kalbą. Šis vertimas, vadinamas Vulgata, katalikų yra pripažįstamas oficialiu Biblijos tekstu.

Taip pat yra parašęs Senojo bei Naujojo Testamento komentarus, teologinių darbų, laiškų, istorinių darbų.

## Šv. Jeronimas dabartinėje kultūroje
Lietuvos kultūros ministerija kasmet rugsėjo 30-ąją (Tarptautinę vertėjų dieną) skiria Šv. Jeronimo premiją. Premija siekiama vertinti ir skatinti lietuvių literatūros vertėjų darbą ir indėlį į tarptautinius kultūros mainus, Lietuvos kultūros sklaidą užsienyje, patrauklaus Lietuvos įvaizdžio kūrimą ir skiriama grožinės ir humanitarinės lietuvių literatūros vertėjui ar vertėjai už profesionaliai ir meniškai į užsienio kalbą išverstus kūrinius, už lietuvių literatūros populiarinimą užsienyje.

## Nuorodos
Šv. Jeronimas dailėje
Motorola

**Motorola** – tarptautinis elektronikos koncernas su būstine Čikagos priemiestyje Šaumburge, Ilinojuje, JAV. Kompanija įkurta 1928 m. Joje dirba 69 000 darbuotojų. 2014 metais mobiliųjų telefonų gamyba parduota Kinijos kompanijai „Lenovo“

## Išnašos

## Nuorodos
* Oficialus „Motorola“ tinklalapis
Envigadas

**Envigadas** () – miestas Kolumbijoje, Antiokijos departamente, 10 km į pietus nuo Medeljino, Aburos slėnyje, šalia Vakarų Kordiljeros, 1600 m aukštyje, prie Porsės upės. Daugiausia tekstilės pramonė, taip pat stiklo, avalynės, maisto pramonė. Kavamedžių, kukurūzų, daržovių auginimo regiono prekybos centras. Yra oro uostas.

## Istorija
Miestas įkurtas 1775 m.

## Sportas
* Envigado FC – futbolo klubas; rungtyniavo stipriausioje šalies futbolo lygoje;
* Namų rungtynes žaidžia Estadio Polideportivo Sur, talpinančiame 14 tūkst. žiūrovų.

## Šaltiniai

## Nuorodos
* Oficiali svetainė (ispanų k.)
Tikrieji skruzdlesiniai

**Tikrieji skruzdlesiniai** (*Thamnophilidae*) – žvirblinių (*Passeriformes*) būrio paukščių šeima, kuriai priklauso smulkūs paukščiai, paplitę Centrinės ir Pietų Amerikos subtropinio ir tropinio klimato srityse. Artimi skruzdlesiniams.

Tai miško paukščiai. Vabzdžius gaudo ant žemės arba prie pat žemės. Dauguma rūšių gaudo skruzdėlės. 

Gyvena miškuose. Deda 2-3 kiaušinius. Lizdą krauna medžiuose. Peri abu porelės nariai. 

Šeimoje yra apie 200 rūšių. 
## Gentys
* Arakuros (*Pithys*)
* *Batara* 
* *Biatas*
* *Clytoctantes*
* *Cercomacra*
* *Cymbilaimus* 
* *Dichrozona*
* *Drymophila*
* *Dysithamnus*
* *Formicivora* 
* *Frederickena*
* *Gymnopithys*
* *Gymnocichla*
* *Herpsilochmus*
* *Hylophylax*
* *Hypocnemis*
* *Hypoedaleus*
* *Mackenziaena*
* *Megastictus*
* *Microrhopias*
* *Myrmotherula*
* *Myrmeciza*
* *Myrmoborus*
* *Myrmochanes*
* *Myrmorchilus*
* *Myrmornis* 
* *Neoctantes*
* *Percnostola*
* *Phaenostictus*
* *Phlegopsis* 
* *Pygiptila*
* *Pyriglena*
* *Rhegmatorhina*
* *Sakesphorus*
* *Sclateria*
* *Skutchia*
* *Stymphalornis*
* *Taraba* 
* *Terenura*
* *Thamnistes*
* *Thamnomanes* 
* *Thamnophilus*
* *Xenornis*
Ilguolinė kulkšnė

**Ilguolinė kulkšnė** (*Astragalus cicer*) – pupinių (*Fabaceae*) šeimos kulkšnių (*Astragalus*) genties augalų rūšis.

Įrašyta į Lietuvos raudonąją knygą
Gintautas Alekna

**Gintautas Alekna** (g. 1956 m.) – teleoperatorius, fotografas, keliautojas, ekspedicijų į tremtinių vietas organizatorius ir vadovas, „Lemties" bendrijos narys.

Iki 2007 m. 21 ekspedicijos į Sibirą organizatorius ir dalyvis; kelių filmų apie tremtį autorius.

## Įvertinimas
2002 m. P. Abukevičiaus premijos laureatas. Apdovanotas Didžiojo Lietuvos kunigaikščio Gedimino ordino III laipsnio medaliu. 2006 m. G. Alekna pripažintas Lietuvos televizijos (LTV) akcijos „Daugiau saulės, daugiau šviesos“ laureatu ir pelnė Petro Abukevičiaus vardo premiją už pažintinį fimą „Kamanos“.

2006 m. paskirta Mažeikių krašto kultūros premija.

## Šaltiniai
Saldžialapė kulkšnė

**Saldžialapė kulkšnė** (*Astragalus glycyphyllos*) – pupinių (*Fabaceae*) šeimos kulkšnių (*Astragalus*) genties augalų rūšis.

Daugiametis, 40 – 100 cm aukščio žolinis augalas. Stiebas storas, kylantis arba gulsčias. Lapai 10 – 20 cm ilgio, neporomis plunksniški. žiedai 12 – 16 mm ilgio, daugiažiedėse kekėse. Vainikėlis žalsvai geltonas. Ankštis tribriaunė, pjautuviškai išsilenkusi, su ilgu snapeliu viršūnėje. Sėklos 2 – 3 mm skersmens, žalsvai gelsvos arba rusvos.

Žydi birželio – rugpjūčio mėnesiais. Auga miškuose, kirtimuose, krūmuose, šlaituose. Gana dažna.

Vaistams naudojama žolė. Ji pjaunama, kai augalai žydi, paliekant 1/4 nenupjautų augalų sėkloms subrandinti. Žaliavoje yra glicirizino, asparagino, flavonoidų, askorbino rūgšties, saponinų, alkaloidų, mikroelementų, karčiųjų, mineralinių ir kitų medžiagų.

## Šaltiniai
Šalčia

**Šalčià** () – upė pietryčių Lietuvoje (Šalčininkų ir Varėnos raj.) ir Baltarusijoje; didžiausias Merkio intakas (kairysis).

Išteka 4 km į šiaurę nuo Šalčininkų. Teka į pietus per Šalčininkus, paskui pasuka į vakarus ir vingiuoja Baltarusijos–Lietuvos siena. Prasideda prie Didžiųjų Baušių, 3 km į rytus nuo Šalčininkų. Aukštupys 9 km teka į pietus, per Šalčininkus, toliau pasuka į vakarus; apie 11 km upe eina Lietuvos ir Baltarusijos siena, toliau teka Rūdninkų girios pietiniu pakraščiu. Įteka į Merkį 36 km nuo jo žiočių, 1,5 km į pietvakarius nuo Valkininkų.

Intakai: Beržūna, Balčia, Šalčykščia, Maltupis, Ciras, Brasta (kairieji), Beržė, Visinčia (dešinieji).

Gana srauni, negilaus slėnio, neaukštų krantų, labai vingiuota, šalto švaraus vandens upė. Vidutinis nuolydis 92&nbsp;cm/km. Ties Šalčininkais Šalčia patvenkta 17 ha tvenkiniu.

Upėvardis kildinamas nuo *šalti* („darytis šaltam, vėsti“), *šaltis* („žema temperatūra“), *šaltas*.


Šalčia Šalčininkuose.JPG|Šalčia Šalčininkuose 
Šalčia upė Lietuva.JPG|Šalčia Rūdninkų miškuose
Gerviškės, Šalčia 2.JPG|Šalčia Gerviškėse
Šalčia netoli Kalitonių.JPG|Šalčia netoli Kalitonių


## Šaltiniai
Alekna

;Alekna
* Algimantas Alekna – architektas
* Antanas Alekna – kunigas, istorikas, publicistas, vertėjas
* Benjaminas Alekna – kompozitorius, pianistas, pedagogas
* Gintautas Alekna – teleoperatorius, fotografas, keliautojas
* Jonas Alekna (1917) – teatro aktorius, režisierius, dailininkas
* Jurgis Alekna – gydytojas, visuomenininkas, knygnešys
* Mykolas Alekna – atletas, disko metikas
* Raimundas Alekna – psichiatras psichoterapeutas, politikas
* Tautvydas Alekna - futbolininkas
* Vidmantas Alekna – gydytojas reumatologas, geriatras
* Viktoras Alekna – žurnalistas, poetas, prozininkas, vertėjas
* Virgilijus Alekna – atletas, disko metikas
* Zenonas Petras Alekna – matematikas
;Aleknienė
* Elena Aleknienė-Ivanauskaitė (g. 1924 m.), vargonininkė ir chorvedė kantorė;
* Marija Aldona Aleknienė-Juškaitė (g. 1934 m.), choro dirigentė ir pedagogė;
* Ona Danutė Buivydaitė-Aleknienė (g. 1947 m.), dailininkė tekstilininkė;
;Aleknaitė
* Birutė Aleknaitė (g. 1950) – chorvedė;
* Rita Aleknaitė-Bieliauskienė (g. 1945) – pianistė, muzikos kritikė, mokslininkė ir pedagogė;
* Vilija Aleknaitė Abramikienė (g. 1957) – muzikė, Lietuvos politinė veikėja, Seimo narė.

**Alekna** – vardas.

Šį vardą turi šie garsesni asmenys:
* Alekna Davainaitis – LDK didikas
* Alekna Sudimantaitis – LDK didikas, valstybės veikėjas
* Romanas Alekna Švoinickis – tapytojas, 1863 m. sukilimo dalyvis

## Etimologija
Asmenvardis kilmės iš slaviškų trumpinių vardams *Aleksandras* arba *Aleksejus* – , , .

## Šaltiniai
Geluža

**Gelužà** – upelis pietryčių Lietuvoje, Trakų ir Varėnos rajonuose, Merkio dešinysis intakas.

Prasideda Trakų rajone, ties Klepočių kaimu. Teka pietų kryptimi per Žvingeliškių mišką. Įteka Merkin Valkininkuose. Vaga vietomis sureguliuota. Geluža ties Tiltų kaimu patvenkta Tiltų tvenkiniu.

Upėvardžio kilmė neaiški. Galimai sietinas su žodžiais *pa-geluo, pa-gela* („šaltas ir drėgnas oras“), *pa-gelus* („šaltas, žvarbus“), taip pat plg.  „šaltas“,  „šaltis, vėsumas“, osk. *γελαν* „šerkšnas“.

## Šaltiniai
Upelis (reikšmės)

Žodis **upelis** reiškia:

* upelis – nedidelė upė;
* upelio tikrinis pavadinimas:
** Upelis - upelis Anykščių rajone, Armukšnos dešinysis intakas;
** Upelis – upelis Kupiškio rajone, Kupos dešinysis intakas;
** Dievulio upelis – upelis Kupiškio rajone ir seniūnijoje, Kupos dešinysis intakas
Apartado

**Apartado** () – miestas Kolumbijoje, Antiokijos departamente, netoli Urabos įlankos, 25 m aukštyje, 485 km nuo Medeljino.

Miestas įkurtas 1907 m., savivaldybė nuo 1967 m. Svarbus bananų auginimo centras. Taip pat auginami kukurūzai, juka, kakava. Miškininkystė.

## Šaltiniai

## Nuorodos
* Oficiali svetainė
Vladas Petronaitis

**Vladas Petronaitis** (1888 m. lapkričio 2 d. Plaučiškių k., Rozalimo vls., Panevėžio aps., Kauno gub. – 1941 m. birželio 24-25 d. Rainių k., Telšių vls., Telšių aps.) – Lietuvos kariuomenės savanoris kūrėjas, karininkas, Nepriklausomybės kovų dalyvis, advokatas, Rainių kankinys.

## Biografija

Mokėsi Šiaulių gimnazijoje, 1908 m. baigė Mintaujos gimnaziją ir kartu su pusbroliu Ignu Končiumi išvyko į Peterburgą. 1913 m. baigė Peterburgo universiteto Fizikos-matematikos fakultetą, dėstė matematiką Peterburgo mokykloje.

Prasidėjus Pirmajam pasauliniam karui mobilizuotas į Rusijos imperijos kariuomenę, baigė Maskvos karo mokyklą, kartu studijuodamas Maskvos universiteto Teisės fakultete. 1916–1917 m. tarnavo karininku Rusijos–Vokietijos fronte. 1918 m. grįžo į Lietuvą, tapo vienu pirmųjų Lietuvos kariuomenės savanorių kūrėjų, dalyvavo Nepriklausomybės kovose.

1920 m. Vilniaus karo komendanto pavaduotojas, vėliau komendantas, organizavo miesto gynybą nuo bolševikų ir lenkų invazijos. 1921 m. paskirtas Kretingos apskrities karo komendantu. 1923 m. pasitraukė iš karinės tarnybos. Išlaikęs privatiems advokatams privalomus egzaminus, liko dirbti advokatu Kretingoje, dirbo progimnazijos (vidurinės mokyklos) mokytoju.

Dalyvavo visuomeniniame gyvenime: Kretingos apskrities atsargos karininkų sąjungos pirmininkas, Kretingos šaulių rinktinės valdybos narys ir pirmininkas, Lietuvių tautininkų sąjungos Kretingos skyriaus įkūrėjas (1927 m. sausio 17 d.) ir pirmininkas. Po 1934 m. už voldemarininkų rėmimą pašalintas iš sąjungos, kalintas.

1940 m. liepos 11-12 d. naktį enkavedistų suimtas, kalintas Kretingoje, rugpjūčio 12 d. pervežtas į Telšių kalėjimą. Bolševikams traukiantis, kartu su kitais 72 Telšių kalėjimo kaliniais, 1941 m. birželio 24-25 d. naktį nukankintas Rainių miškelyje. Ekshumacijos metu kūnas neatpažintas, 1941 m. liepos 1 d. palaidotas Telšių kapinėse, bendrame Rainių žudynių aukų kape.

1920 m. apdovanotas 1-ojo laipsnio Vyties kryžiumi be kardų, 1928 m. – Lietuvos nepriklausomybės medaliu.

1922 m. vedė Bronislavą Kentraitę, Kretingos notaro Jono Kentros dukterį. Vaikai: Jonas (g. 1923 m.), Gražina (g. 1931 m.). Žmona Bronislava Petronaitienė su dukra Gražina 1948 m. gegužės 22 d. iš Kretingos ištremtos į Irkutsko sritį. Paleistos iš tremties grįžo į Lietuvą, gyveno Vilniuje.

## Šaltiniai

* Julius Kanarskas. Rainių kankinys Vladas Petronaitis // Švyturys (Kretinga) – 1998, vasario 16
Gėjus (ežeras)

**Gėjus** – ežeras Trakų rajono pietvakariuose, 3 km į šiaurę nuo Dusmenų, Gėjaus telmologiniame draustinyje. Ilgis iš vakarų į rytus ir pietus 1,1 km, didžiausias plotis 0,43 km. Altitudė 138,1 m. Krantai daugiausia žemi, pelkėti – aplinkui plyti Gėjaus pelkė. Dugnas dumblinas. Ežerą supa Jurgionių miškas. Iš ežero išteka Gėjaus upelis link Dusmenos upės. Į rytus kiek atokiau nuo ežero yra Ramošiškių kaimas.

Ežero pavadinimas kilęs iš šaknies *gei* ir galūnės *us*. Šaknis *gei* lyginama su lietuvišku žodžiu *gainys*, kuris reiškia lenktos formos daiktą. Ežeras tokį vardą gavo dėl savo lenktos formos.

Už 0,3 km į pietvakarius nuo Gėjaus ežero yra Gėjuko ežeras.

## Šaltiniai
Gėla (ežeras)

**Gėla** – ežeras Vilniaus rajone, 2 km į rytus nuo Nemenčinės, Nemenčinės miške. Ežero ilgis iš pietvakarių į šiaurės rytus 0,85 km, didžiausias plotis – 0,37 km. Altitudė 120,2 m. Yra maža salelė. Krantai lėkšti, apaugę pušynu, įrengti du paplūdimiai, rekreacinis takas. Šiaurėje įteka upelis iš Gėlaičio ežero. Ežeras nenutekantis, priklauso Neries upės baseinui.

Šalia ežero yra Gėlos gyvenvietė.

Šis ežeras yra vienas iš švariausių Vilniaus apylinkėse. Šiaurės rytų pakrantėje, greta II paplūdimio, yra įrengta molio vonia, visas krantas padengtas baltu moliu.

Ežerėvardis *Gėlà* kildinamas nuo žodžių *gėlas, gėlus* („bedruskis, saldus, prėskas“).

## Šaltiniai
Periboja

Graikų mitologijoje šeši asmenys turėjo **Peribojos** (**Periboėjos**) vardą:

# Periboėja buvo Salamo salos karaliaus Cychrėjo duktė, pirmoji Salamo karaliaus Telamono žmona ir Ajakso motina;
# Su Poseidonu kita Periboėja susilaukė Nausitojaus;
# Polibo žmona, Edipo pamotė (jos vardas galėjo būti Meropė);
# Najadė ir Ikarijaus žmona, Penelopės ir Perilajaus motina;
# Hiponojaus žmona, Tidėjo ir Enėjo motina;
# Karaliaus Megarėjo duktė, Alkatojaus žmona.
Malambas

**Malambas** () – miestas Kolumbijoje, Atlantiko departamente, Magdalenos pakrantėje, Barankilijos aglomeracijoje.

Miestas įkurtas 1857 m. Pramoninis centras.

## Šaltiniai
Kampo de la Krusas

**Kampo de la Krusas** () – miestas Kolumbijoje, Atlantiko departamente, prie Magdalenos upės ir Dikės kanalo.

Miestas garsėja savo fiestomis ir pramogomis.

## Šaltiniai
Polibas

**Polibas** (apie 400 m. pr. m. e.) buvo senovės graikų gydytojas ir hipokratiško traktato „Apie žmogaus prigimtį“, seniausio žinomo teksto, nagrinėjančio keturių skysčių (kraujas, flegma, geltonoji tulžis ir juodoji tulžis) teoriją, autorius.

Galenas teigė, kad jis buvo Hipokrato studentas ir žentas.

----
Graikų mitologijoje buvo keturi žmonės vardu **Polibas**:
# Korinto karalius, Meropės ar Periboėjos vyras, užauginęs Edipą
# Sikiono karalius, Talajaus tėvas
# Tėbų karalius, Menelajas ir Elena (Helenė) apsistojo pas jį po Trojos karo
# Penelopės gerbėjas, nužudytas Eumanėjo
Dodge Caliber

**Dodge Caliber** yra kompaktinės klasės automobilis, kurį gamina Dodge. Caliber pakeitė Dodge Neon kaip kompaktinės kalsės Dodge automobilį. Automobilis pasirodė prekyboje 2006 metų pavasarį kaip 2007 metų modelis. Caliber yra vienas iš pimūjų moderniųjų Dodge automobilių, parduodamų Europos rinkoje. Automobilis skirtas konkuruoti su Chevrolet HHR, Mazda3 ir Toyota Matrix/Pontiac Vibe.
Kastalija

**Kastalija** graikų ir romėnų mitologijoje buvo nimfa, kurią Apolonas pavertė fontanu (ar pati pasivertė bėgdama nuo dievo) Delfuose, Parnaso ar Helikono kalno papėdėje. Dar vadinama poetišku įkvėpimu. Kastalija galėjo įkvėpti poezijos genijus, jei jie gerdavo jos šaltinio vandenį ar klausydavosi jos vandens tylių garsų. Buvo įkvėpimas Apolonui ir mūzoms, kurios kartais buvo vadinamos **kastalidėmis** siejant su šaltiniu. Šventas vanduo taip pat buvo naudojamas valyti Delfų šventyklas.
Plepai

**Plepai** – kaimas Telšių rajono savivaldybėje, prie kelio . Šiauriniu pakraščiu prateka Mastupis.

## Etimologija

Plepai – asmenvardinis vietovardis, kilęs nuo vardo ar pavardės *Plepas*.

## Gyventojai

## Šaltiniai
Saravena

**Saravena** () – miestas Kolumbijoje, Araukos departamento šiaurės vakaruose, prie Kebrada la Pavos upės. Savivaldybės centras. Keliai į Pamploną, Jopalį.

## Šaltiniai
Arvydas Gronskis

**Arvydas Gronskis** (g. 1974 m. gegužės 17 d. Vilniuje) – Lietuvos krepšinio treneris. Dirbo Vilniaus „Lietuvos Ryto“ vyr. treneriu.

A. Gronskis 1996–2006 m. dirbo Vilniaus „Sakalų“ komandos trenerio asistentu, tačiau 2007 m. pradžioje perėjo į „Lietuvos Rytą“. Iš pradžių dirbo antruoju trenerio asistentu, tačiau klubą palikus Zmago Sagadinui tapo pirmuoju trenerio padėjėju.

Dirbdamas Sakalų klube treneris 1999 m. laimėjo LKL čempionato bronzą.

Taip pat nuo 1996 m. dirba Šarūno Marčiulionio krepšinio mokykloje.

## Pasiekimai

* 1999 m. LKL trečios vietos laimėtojas
* 2007 m. ULEB taurės vicečempionas
* 2007 m. BBL čempionas
* 2007 m. LKL vicečempionas
* 2009 m. ULEB taurės čempionas
* 2009 m. LKL čempionas
* 2010 m. LKL čempionas
* 2009 m. LKF taurės čempionas
* 2009 m. BBL čempionas
Sovremennyj klasės eskadrinis minininkas

**''Sovremennyj'' klasės eskadrinis minininkas** – Tarybų Sąjungoje sukurtas ir statytas eskadrinis minininkas. Pagal rusų klasifikaciją – projektas 956 „Saryč“. Ši klasė pastatyta panaudojus didžiojo priešpovandeninio laivo „Kresta-2“ korpusą. Pagrindinė šių laivų paskirtis – kovoti su priešų laivais ir apsaugoti oro erdvę. Tokia užduotis papildo didžiojo priešpovandeninio laivo „Udaloj“ klasės užduotį.

Buvo planuojama pastatyti apie 28 šios klasės laivus. Pradedant eskadriniu minininku „Bespokoinnyj“ projektas buvo pakoreguotas. Jo kodinis pavadinimas – 956A. Nuo bazinio projekto skyrėsi tobulesne ginkluote ir radioelektronine aparatūra.

Šiuo metu Rusijos karo laivyne tarnauja 6 šios klasės laivai (trys projekto 956A). 2006 m. Kinijos laivynui buvo perduoti keturi šios klasės laivai.

*Sovremennij* klasės laivai gali būti ginkluoti taktinėmis priešlaivinėmis raketomis „Sunburn“ su paprastomis kovinėmis galvutės (masė 320 kg) arba su atominėmis (galia 200 kt).

## Laivai

* *Sovremennyj* (*Современный*) – „Modernusis“ (1980), nurašytas 1998 m., demontuotas 2003 m.
* *Otčajannyj* (*Отчаянный*) – „Beatodairiškasis“ (1982), nurašytas 1998 m.
* *Otličnyj* (*Отличный*) – „Puikusis“ (1983), nurašytas 1998
* *Osmotritelnyj* (*Осмотрительный*) – „Apdairusis“ (1984), nurašytas1997
* *Bezuprečnyj* (*Безупречный*) – „Nepriekaištingasis“ (1985), nurašytas 2003
* *Bojevoj* (*Боевой*) – „Kovinis“ (1986)
* *Stoikij* (*Стойкий*) – „Patvarusis“ (1986), nurašytas 1998
* *Okrylionnyj* (*Окрылённый*) – „Pakilimo apimtas“ (1987), nurašytas 1998, demontuotas 1999
* *Burnyj* (*Бурный*) – „Audringasis“ (1988)
* *Gremiaščij* (*Гремящий*) – „Griaudėjantysis“ (originalus pavadinimas *Veduščyj* (*Ведущий*) – „Vedantysis“)(1988)
* *Bystryj* (*Быстрый*) – „Greitasis“ (1989)
* *Rastoropnyj* (*Расторопный*) – „Miklusis“ (1989)
* *Bezbojaznennyj* (*Безбоязненный*) – „Nebaugštusis“ (1990)
* *Bezuderžnyj* (*Безудержный*) – „Nesulaikomasis“ (1991)
* *Bespokoinyj* (*Беспокойный*) – „Neramusis“ (1992)
* *Nastoičivyj* (*Настойчивый*) – „Atkaklusis“ (originalus pavadinimas. *Moskovskij Komsomolec* (*Московский Комсомолец*) – „Maskvos komjaunuolis“) (1993)
* *Besstrašnyj* (*Бесстрашный*) – „Bebaimis“ (1994)
* *Važnyj* (*Важный*) – „Orusis“ (parduotas Kinijai DDG 136 Hangdžou prieš pastatymą)
* *Vdumčivyj* (*Вдумчивый*) – „Mąslusis“ (parduotas Kinijai DDG 137 Fudžou prieš pastatymą)

## Šaltiniai
Lieknagala

**Lieknagala** – viensėdis Biržų rajono savivaldybėje, 1 km į pietvakarius nuo Būginių.

## Etimologija

Vietovardį sudaro du sandai – *[[lieknas]]* + *-gala* („kraštas, sritis, pakraštys“).

## Gyventojai

## Šaltiniai
Būginiai

**Būginiai** – kaimas Biržų rajono savivaldybėje, 11 km į rytus nuo Biržų, šalia kelio Parovėja-Papilys, dešiniajame Rovėjos upės krante. Seniūnaitijos centras. Šiaurės rytuose plyti Biržų giria. Veikia pradinė mokykla, medicinos punktas, paštas (LT-41195). Ant kalnelio stovi 3 m aukščio Gedimino pilies kopija (autorius Jonas Laumė).

## Istorija

1911–1913 m. Būginiuose veikė jaunimo švietimo ratelis. 1927 m. įsteigta pradinė mokykla. 1928 m. įkurta garinė pieninė. 1951 m. įsteigta biblioteka. 1957 m. įsteigti Būginių (pastatas stovėjo Ageniškyje) kultūros namai. 1958 m. Ageniškyje įsteigtas Būginių felčerių-akušerių punktas. Kaime yra Būginių girininkijos ir Būginių ŽŪB administraciniai pastatai, parduotuvė.

|}

## Gyventojai

### Žymūs žmonės

Kaime gimė:
* 1960 m. sausio 29 d. – farmacininkas Šarūnas Prušinskas.

## Šaltiniai
Žąsūgalas

**Žąsūgalas** – kaimas Telšių rajono savivaldybėje, Žemaičių aukštumoje, 2 km į šiaurės vakarus nuo Baltininkų, kiek į šiaurę nuo Virvytės. Piečiau kaimo įkurtas Žąsūgalo kraštovaizdžio draustinis, prateka Virvytė. Stūkso Žąsūgalo kalnas (210 m keimas). Šalia kaimo eina kelias .

## Etimologija

Pavadinimą sudaro dvi dalys – *žąs-* ir *-gala*, t. y. „žąsų kraštas, sritis“.

Liaudies etimologija pasakoja legendas, kad Žąsūgalo kalne ilsėdavosi skrendančios žąsys.

## Istorija

Žąsūgalas minimas jau nuo 1253 m.

## Gyventojai

## Šaltiniai
Dvispalvis raženis

**Dvispalvis raženis** (*Securigera varia*, sin. *Coronilla varia*) – pupinių (*Fabaceae*) šeimos raženių (*Securigera*) genties augalų rūšis.

Daugiametis, apie 80 cm aukščio augalas. Šaknis gana ilga, sumedėjusi. Lapai neporiškai plunksniški. Stiebai tuščiaviduriai, kylantys. Žiedai sutelkti kekėse. Vainikėlis rožinis, rečiau baltas. Žydi birželio – rugpjūčio mėn. Apdulkina bitės. Ankštys stačios, apie 5,5 cm ilgio, rudos spalvos su 3-6 viensėkliais narveliais. Sėklos ovalios, rudos.

Vienintelė Lietuvoje auganti rūšis. Auga sausuose, karbonatinguose dirvožemiuose.

Tai nuodingas, taip pat ir vaistinis, bei medingas augalas.

Sėklose yra nuodingo gliukozido, todėl suėdę žolę galvijai ir arkliai suserga.
Jason Kapono

**Džeisonas Kapono** (g. 1981 m. vasario 2 d.) – JAV krepšininkas.

## Karjera
J. Kapono karjerą pradėjo UCLA universitete NCAA lygoje. 2003 m. NBA naujokų biržoje, jį 31 numeriu pasirinko Cleveland „Cavaliers“ komanda. Per pirmąjį savo sezoną krepšininkas sužaidė vos 41 rungtynes ir pasibaigus sezonui perėjo į Charlotte „Bobcats“ klubą. Jame J. Kapono sužaidė 81 rungtynes ir buvo vienas lyderių, tačiau po sezono perėjo į Miami „Heat“. Su šia komanda krepšininkas laimėjo NBA čempionatą.

2009 m. birželio 9 d. buvo iškeistas Philadelphia „76ers“ komandai. 2011 m. kovo 17 d. pasirašė vienerių metų kontraktą su Los Angeles „Lakers“ klubu. 2012 m. kovo 15 d. buvo iškeistas Cleveland „Cavaliers“ klubui kartu su Luke Walton į 2 žaidėjus. Kovo 17 d. buvo atleistas.

2012 m. lapkričio 15 d. persikėlė į Europą, Atėnų „Panathinaikos“ klubą ir pasirašė sutartį iki sezono pabaigos.

2007–2008 m. sezone taikliausiai atakavo krepšį iš toli (51 proc. taiklumu).

## Pasiekimai

* 2006 m. NBA čempionas
* 2007, 2008 m. NBA tritaškių metimo konkurso nugalėtojas

## Nuorodos

* NBA.com puslapis apie žaidėją
Ticonderoga klasės kreiseris

**Ticonderoga klasės kreiseris** – kreiseris, sumanytas kaip nebrangus priešlėktuvinės gynybos laivas, tinkamas masinei gamybai. Tačiau laikui bėgant buvo perginkluotas.

Projektas pradėtas JAV eskadrinio minininko „Spruance“ klasės pagrindu. Iš pradžiu *„Ticonderoga“* buvo priskiriamas eskadriniams minininkams, tačiau 1980 m. perklasifikuotas į kreiserį. Buvo planuota pastatyti 28 šios klasės laivus. Vėliau projekto apimtį padidino iki 30, bet dar vėliau apsispręsta dėl 27. 

Šios klasės kreiseriai pirmieji pradėjo naudoti daugiafunkcinę kovinę sistemą AEGIS. Pagrindinė šios sistemos funkcija – atremti raketinį puolimą prieš laivų grupę.
Mirtilas

**Mirtilas** graikų mitologijoje buvo dieviškas didvyris, Hermio ir Teobulos, Elėjos princesės, sūnus ir Pizos, buvusios Elėje, Peloponeso šiaurės vakarų krante, karaliaus Enomajaus vežėjas.

Lemtingų žirgų lenktynių, turėjusių nulemti santuoką tarp Pelopso ir Hipodamijos, išvakarėse, į Mirtilą kreipėsi Pelopsas (pagal kitą versiją Hipodamija), norėdamas, kad jis sutrukdytų savo šeimininkui, Enomajui, laimėti lenktynes. Kaip kyšis buvo pasiūlyta pirmoji naktis su Hipodamija.

Mirtilas, mylėjęs Hipodamiją, bet bijojęs paprašyti jos rankos, sutiko ir sugadino karaliaus vežimą, pakeisdamas bronzinius ašies kuolelius pagamintais iš bičių vaško. Po to įvykusiam incidente Enomajus mirė prakeikdamas Mirtilą. Tuoj po to Mirtilas bandė suvilioti Hipodamiją, kuri verkdama nubėgo pas Pelopsą. Supykęs Pelopsas užmušė Mirtilą, įmesdamas į jūrą rytiniame Peloponeso krante. Nuo to laiko ta vieta vadinama Mirtojaus jūra didvyrio garbei. Jo kūnas buvo ištrauktas ir nugabentas į Hermio šventyklą, kur jis buvo pagerbiamas kasmetinėmis aukomis.

Mirdamas Mirtilas prakeikė Pelopsą. Šis prakeiksmas persekiojo Pelopso vaikus, įskaitant Atrėją, Tiestą, Agamemnoną, Egistą, Menelają, Orestą ir Chrisipą. Mirtilo laidojimo vieta buvo taraksipas Olimpijoje.
Bušlatas

**Bušlatas** () – uniforminis dvieilis puspaltis ar striukė, paprastai jūrininkų ar kareivių uniformos dalis.

Bušlatais vadina skirtingus uniforminius drabužius:
* Rusijos ir TSRS karinio jūrų laivyno jūrininkų juodi šilti bušlatai, skirti dėvėti rudenį ir pavasarį. Pagal juos Rusijos jūrininkus kartais vadina „juodaisiais bušlatais“. (http://www.armystore.ru/foto/5161_042.jpg  Angliškai jūriniai bušlatai ir jų analogai vadinami *pea coat*).
* XIX a. pab. Rusijos armijos kareivių ir artilerijos sandėlių darbininkų švarkai, žieminės uniformos dalis.
* TSRS ir Rusijos armijos kareivių aprangos dalis. Tokie bušlatai mažai panašūs į jūrinius bušlatus, tai tiesiog šiltos žieminės striukės (pvz., armijos bušlatas http://www.armystore.ru/foto/4754_043.jpg , tankistų bušlatas http://www.armystore.ru/foto/8244_044.jpg ).
* Rusiškai taip vadinami ir kitų valstybių to pasiuvimo jūrininkų drabužiai. Pvz., nerusiški jūriniai bušlatai http://www.militant.ru/catalog/9/ .

## Kapokinis bušlatas
**Kapokinis bušlatas** () – individuali gelbėjimo priemonė Rusijos laivyne. Tai buvo dygsniuota striukė, po kurios pamušalu buvo storas kapoko sluoksnis. Kapokas – tai kapokmedžio pūkai, kurie vandenyje sunkiai šlampa ir tarp plaušų išlaiko orą, todėl tokia striukė vilkinčiam žmogui suteikia plūdrumo, ir jis jūroje galėdavo plūduriuoti iki 18 val. Kapokinius bušlatus nešiodavo nuolat, tuomet tai būdavo tiesiog šiltas drabužis. Vėliau juos pakeitė pripučiamos gelbėjimo liemenės.

## Neuniforminiai bušlatai
Šiais laikais Rusijos kultūroje bušlatais vadina ne tik uniforminius bušlatus, bet ir panašaus sukirpimo civilius modelius. Tad egzistuoja ir moteriški bušlatai (pvz., http://www.kommersant.ru/issues.photo/WEEKEND/2005/004/we04_0190007.jpg iš tinklalapio http://www.kommersant.ru/application.html?appname=Weekend&DocsID=537699&issueid=24311), ir kitokie nekariniai.

Rusų kalboje pasakymas *одеть деревянный бушлат* (pažodžiui 'apsivilkti medinį bušlatą') reiškia 'numirti, atsidurti karste'.

## Taip pat skaitykite

* Vatinė striukė
Minijas

Minijas (graikiškai *Μινύας*) graikų mitologijoje buvo Orchomenų įkūrėjas ar karaliaus Orchomeno tėvas (priklauso nuo versijos). Daug Beotijos šeimų, vadinamų Minijanais atsekdavo jį kaip savo prosenelį.

Tarp jo vaikų buvo Klimenė, Fetono motina ir trys dukterys žinomos kaip Minijadės.
Andrius Giedraitis

**Andrius Giedraitis** (g. 1973 m. liepos 23 d.) – Lietuvos krepšininkas, treneris.

Sūnūs Dovydas Giedraitis ir Karolis Giedraitis – taip pat profesionalūs krepšininkai.

## Karjera
A. Giedraitis karjerą pradėjo Vilniaus „LPA“ komandoje, o vėliau perėjo į „Sakalus“. 1998 m. tapo „Lietuvos Ryto“ klubo nariu. A. Giedraitis tapo vienu komandos lyderiu, tad 2001 m. išvyko į Ostendės „Telindus“. 2002–2003 m. sezoną rungtyniavo Vroclavo Idea „Sląsk“ ir joje buvo vienu lyderiu (vid. 11,6 taško).

2003 m. krepšininkas pasirašė kontraktą su „Lietuvos Rytu“, tačiau dėl sunkios traumos nesužaidė nė vienerių rungtynių. 2004 m. išvyko rungtyniauti į Vokietijos Liudvigsburgo klubą, kuriame iškart tapo vienu lyderiu. 2005 m. krepšininkas tapo Maskvos Srities „Dinamo“ klubo nariu, tačiau 2007 m. vasarį paliko komandą, o jau po kelių dienų tapo Valjadolido klubo nariu.

2010 m. rugpjūčio 12 d. tapo Vilniaus „Sakalų“ vyr. trenerio asistentu.

## Pasiekimai
* 2000 m. LKL čempionas
* 2002 m. Belgijos čempionas
* 2000 m. Sidnėjaus Olimpinių žaidynių bronzos medalio laimėtojas
* 2003 m. Lenkijos lygos bronzos medalio laimėtojas
* 1999, 2001, 2004 m. LKL vicečempionas

## Trenerio karjera
* 2010–2012: Vilniaus „Sakalų“ vyr. trenerio asistentas

## Šaltiniai
Dodge Ram

**Dodge Ram** – didelės klasės pikapas, kurį gamina „Dodge“. Automobilis 1981 m. pakeitė Dodge D serijos pikapus. 

Dodge Ram aštuonis kartus (1994, 2003, 2010, 2013, 2014, 2019, 2020 ir 2021 m.) buvo nominuotas „Motor Trend“ žurnalo metų visureigiu.
Kirov klasės kreiseris

**''Kirov'' klasės kreiseriai** () – Tarybų Sąjungos kreiseriai (sunkusis atominis raketinis kreiseris), skirti kovai su JAV laivų kovinėmis grupėmis. Tai didžiausi pasaulyje laivai, neskaitant lėktuvnešių. 

Buvo pastatyti keturi kreiseriai Baltijos Laivų statykloje, Leningrade (dabar Sankt Peterburgas). Statybos laikas nuo 1979 m. iki 1989 m. Buvo numatyta statyti ir penktąjį laivą, tačiau 1990 m. spalio 4 d. planai buvo atšaukti.

## Klasės laivai

* Sunkusis atominis raketinis kreiseris „Kirov“ („Admiral Ušakov“) – 1980 m. gruodžio 30 d. priimtas į TSRS karinį jūrų laivyną. Šiuo metu nurašytas.
* Sunkusis atominis raketinis kreiseris „Frunze“  („Admiral Lazarev“) – 1984 m. spalio 31 d. priimtas į TSRS karinį jūrų laivyną. Šiuo metu nurašytas.
* Sunkusis atominis raketinis kreiseris „Kalinin“ („Admiral Nachimov“) - 1988 m. gruodžio 30 d. priimtas į TSRS karinį jūrų laivyną. Šiuo metu nurašytas.
* Sunkusis atominis raketinis kreiseris „Piotr Velikij“ - 1998 m. gruodžio 30 d. priimtas į Rusijos karinį jūrų laivyną. Rusijos laivyno flagmanas.

## Aprašymas

Laive 1600 patalpų iš kurių 140 - vienviečių ir dviviečių kajučių mičmanams ir karininkams, 30 kubrikų jūreiviams ir viršiloms (6-30 žmonėms), 220 tamburų, 49 koridoriai, kurių bendras ilgis virš 20 km, 15 dušo patalpų, 2 pirtys, viena sauna su baseinu, medicininis blokas su izoliatoriumi, vaistine, rentgeno kabinetu, ambulatorija, odontologo kabinetas ir operacinė. Atominio reaktoriaus pagaminamos elektros ir šiluminės energijos užtektų šimtatūkstantiniam miestui aprūpinti.

### Ginkluotė

#### Granit P-700 (NATO [[SS-N-19 Shipwreck]])
P-700 Granit - trečios kartos priešlaivinė sparnuotoji raketa. Pagrindinis *Kirov* klasės kreiserių ginklas. Raketos ilgis - 10 m, skersmuo - 0,85 m. Raketos masė 7 tonos. Didžiausias greitis 2,5 M. Kovinė galvutė sveria 750 kg, kuri gali būti pakeista atominiu užtaisu iki 500 kt.

#### Fort-M S300F (NATO [[SA-N-6 Grumble]])
Fort-M - zenitinis raketinis kompleksas, pritaikytas laivynui. Raketos sunaikina taikinį skriedamos iki 1800 m/s greičiu. Raketų ilgis -750 cm, kovinės dalies masė - 150 kg. Komplekso raketa startuoja vertikaliai ir pasiekia bet kokį taikinį nuo 25 m iki 30 km aukštyje. Kovinis nuotolis nuo 5 iki 90 km. *Kirov* klasės kreiseriuose yra iki 96 tokio tipo raketų.

## Šaltiniai
Kalnietis: ištakos

**Kalnietis: ištakos** () – 2007 fantastinis veiksmo filmas, kalniečio filmų serijos bei serialo tęsinys. Filmo „“ – tęsinys ir 5 dalis filmų serijos apie kalnietį ir nemirtinguosius. Pagrindinė vaidmenų atliko Adrian Paul.

Filmo nemaža dalis filmuota Lietuvoje, Vilniuje, Trakuose, pajūryje. Pvz., filmo veikėjai naudojosi laivu pavadinimu „Rekyva“, filme galima atpažinti vaizdus iš Lietuvos, pvz., nufilmuotas Žalgirio stadionas, kur buvo pavaizduota įvairių benamių prieglauda.

## Aktoriai
Ford E-Serija

**Ford E-Serija** (anksčiau **Econoline** ir **Club Wagon**) – krovininiai ir keleiviniai mikroautobusai, kurios gamina „Ford Motor Company“.

XXI a. pradžioje Ford E serijos automobiliai užėmė 49,6 % JAV mikroautobusų rinkos. 2005 m. jų buvo parduota 179 543 vienetai. E serija yra perkamiausia mikroautobusų markė nuo 1980 m.
Ford Ranger

**Ford Ranger** – kompaktinės klasės visureigis, kurį gamina „Ford“. XX a. 7-ajame ir 8-ajame dešimtmečiuose Ranger buvo dalis Ford F-serijos. 1981 m. Ranger pakeitė Ford Courier ir tapo atskiru modeliu. Tarp 1987 ir 2004 m. Ranger buvo perkamiausias kompaktinis pikapas JAV rinkoje.
Ford Taurus X

**Ford Taurus X** bus vidutinės klasės visureigis, kurį gamins Ford Motor Company. Visureigis buvo pristatytas 2007 metų Čikagos automobilių parodoje. Taurus X bus pradėta gaminti 2007 metų pabaigoje kaip 2008 metų modelis.
Jeep Liberty

**Jeep Liberty KJ** (*Jeep Cherokee KJ* už JAV ribų) yra kompaktinės klasės visureigis, kurį gamina koncerno Chrysler LLC dukterinė markė Jeep. Liberty buvo pristatytas 2002 metais. Visureigio dizainas buvo kuriamas pasiremiant parodoje pristatytų *Dakar* ir *Jeepster* modelių stiliumi. 2008 metams Liberty išvaizda buvo visiškai atnaujinta, automobilis tapo panašesnis į 2007 metų Dodge Nitro.
Ksantas

Graikų mitologijoje ir istorijoje **Ksantas** („geltonas“) yra kelių žmonių ir padarų vardas:

### Mitologija

* **Ksantas** buvo vienas iš Achilo žirgų, kitas yra Balius;
* **Ksantas** buvo vienas iš Diomedo marų;
* **Ksantas** buvo Fenopso sūnus, kurį nužudė Diomedas;
* **Ksantas** buvo vieno iš Hektoro žirgų vardas;
* **Ksantas** Skamandrui buvo dievo vardas;
* **Ksantas** buvo Tėbų karalius, Ptolemėjaus sūnus. Jį nužudė Andropompas ar Melantas;
* **Ksantas** buvo Erimanto sūnus ir Psofio tėvas;
* **Ksantas** buvo Pano sūnus, Dionizo sąjungininkas;
* **Ksantas** buvo Alkinės, palikusios šeimą, kad būtų su juo, mylimasis.

### Istorija

* **Ksantas** parašė Lidijos istoriją.

### Geografija
* **[[Ksantas (Turkija)|Ksantas]]** – antikinis miestas Likijoje.
Klemas Inta

**Klemas Inta** (1941 m. lapkričio 23 d. Viliotėje, Židikų valsčiuje – 2025 m. rugsėjo 3 d. Viekšniuose, Mažeikių rajono savivaldybėje) – Lietuvos ir Akmenės rajono savivaldybės politinis bei visuomenės veikėjas.

## Biografija
1959 m. baigė Židikų vidurinę mokyklą, dirbo Židikų Mičiurino kolūkio sąskaitininku. 1965 m. baigė Lietuvos žemės ūkio akademijos Mechanizacijos fakultetą, įgijo inžinieriaus-mechaniko specialybę. Studijuodamas susidomėjo Kauno aviacijos sporto klube propaguojamu sklandymo sportu. 1966 m. atliko privalomąją karinę tarnybą, 1971 m. baigė Kalugos aviacijos mokyklą, lakūnas – instruktorius.

1967–1968 m. Viekšnių profesinės technikos mokyklos dėstytojas, 1968–1987 m. Akmenės aviacijos sporto klubo viršininkas, 1977 metais buvo suteiktas sklandymo sporto meistro vardas ir lakūno instruktoriaus pirmoji klasifikacija. 1987–1988 m. Akmenės 2-os vidurinės mokyklos mokytojas.

1988 m. spalio mėn. išrinktas Naujosios Akmenės miesto Tarybos Vykdomojo komiteto pirmininko pavaduotoju, 1989–1990 m. pirmininkas. 1989 m. Akmenės rajono Sąjūdžio tarybos narys. Padėjo organizuoti rajono mokytojų ir žemdirbių sąjūdį, kūrė Akmenės rajono Tremtinių ir politinių kalinių klubą, jo Tarybos narys, 1990 m. šis klubas K. Intą iškėlė kandidatu į Aukščiausiąją Tarybą, išrinktas po pakartotinių rinkimų 1990 m. gegužės 15 d.

1993–1995 m. Akmenės vidurinės mokyklos mokytojas, 1995–1997 m. Akmenės rajono meras, 1997–2000 m. Akmenės rajono savivaldybės sekretorius. 2000–2007 m. Akmenės rajono savivaldybės administracijos Naujosios Akmenės miesto seniūnijos seniūnas, Lietuvos savivaldybių seniūnų asociacijos tarybos narys.

Nuo 1991 m. Lietuvių tautininkų sąjungos narys, 2003–2005 m. LTS pirmininkas, nuo 2005 m. pirmininko pavaduotojas.

1995–1997, 1997–2000, 2000–2001, ir 2007 m. Akmenės rajono savivaldybės tarybos narys.

1990–1992 m. Lietuvos aeroklubo prezidentas, Akmenės aeroklubo valdybos pirmininkas, Kredito unijos „Tikroji viltis“ valdybos pirmininko pavaduotojas, signatarų klubo narys. Apdovanotas Kūno kultūros ir sporto departamento medaliu “Už nuopelnus Lietuvos sportui“ (1991 m.) ir Lietuvos Respublikos Dariaus ir Girėno medaliu, Lietuvos pakvietimo į NATO proga apdovanotas atminimo ženklu (2002 m.). Sutuoktinė Vanda, vaikai Nerijus, Renata Veržukauskienė.

## Nuorodos
* 2008 m. Lietuvos Respublikos Seimo rinkimai.

## Šaltiniai

|-
16 Hz

**16 Hz** yra 1994 m. susikūrusi pop muzikos grupė iš Kauno.

## Diskografija
* 1994 m. Jei pavargai
* 1995 m. Pavasarinis sniegas
* 1996 m. Meilės šviesa
* 1997 m. Iš tylos
* 1997 m. Per pasaulį
* 1998 m. Ten, kur svajoji
* 2000 m. Kolekcija 20000
* 2001 m. Autoestrada
* 2003 m. Žodžiai į širdį
* 2004 m. 1994–2004
* 2008 m. Makrofonas
* 2010 m. Pilnamečiai

## Nuorodos
* 
* www.16hz.lt
Mažasis princas

**Mažasis princas** () – Prancūzijos rašytojo Antuano de Sent Egziuperi 1943 m. išleista pasaka. Autorius ją parašė gyvendamas JAV, Niujorke. Prancūzijoje ji buvo išleista jau po autoriaus mirties ir Prancūzijos išvadavimo iš Viši režimo. Knyga iliustruota paties autoriaus piešiniais, savo kūrinį rašytojas skyrė savo draugui Leonui Vertui.

„Mažasis princas“ priskiriamas vaikų literatūros klasikai, tačiau adresatas nėra visiškai aiškus – apsakymas gali būti priskiriamas ir suaugusiųjų skaitybai. Knygoje filosofiškai pasakojama apie žmogaus likimą, gyvenimo prasmę, kritikuojama visuomenė, paviršutiniškas suaugusiųjų gyvenimas. Lietuvių kalba knyga pirmą kartą buvo išleista 1959 m. Valstybinės grožinės literatūros leidyklos, vertė Vytautas Kauneckas. 1966 m. Lietuvos kino studijoje buvo sukurtas meninis filmas „Mažasis princas“ pagal A. de Sent Egziuperi apsakymą. 

2005 m. „Alma littera“ išleido Prano Bieliausko „Mažojo princo“ vertimą į lietuvių kalbą. Nuo 2006 m. Lietuvos nacionaliniame dramos teatre yra rodomas Sauliaus Mykolaičio spektaklis „Mažasis princas“. 2024 m. buvo išleista knygos versija žemaičių tarme, vertė Juozas Pabrėža.

2017 m. duomenimis „Mažasis princas“ buvo išverstas į 300 pasaulio kalbų, bendras tiražas viršijo 200 milijonų ir yra antra pagal vertimų skaičių knyga po Biblijos. Japonijoje yra Mažojo princo muziejus.

__NOTOC__

## Šaltiniai

## Nuorodos

* Mažasis princas
* Lietuviškas knygos tekstas